
	[bookmark: nev]SZEMENYEI MÁRTON
Villamosmérnöki szak
MSc, 2. félév
Budapesti Műszaki és Gazdaságtudományi Egyetem
Villamosmérnöki és Informatikai Kar
	






Témavezető:
	Dr. Princz-Jakovics Tibor
egyetemi adjunktus, BME GTK




Harc a Tranzakciós Költségek Ellen: Egy e-Kereskedelmi Rendszer Létrehozása Coase-i Alkuk Számára (angol)

Az infokommunikációs technológia (ICT) szerepe a környezetvédelemben jelentős kérdéssé vált az utóbbi évtizedben. A legtöbb létező információs rendszer azonban nem tölt be a hagyományos információszolgáltatáson túlmutató szerepet. Ezen felül a legtöbb környezetvédelmi szoftver rendszer nem nyújt integrált megoldást több, összekapcsolódó probléma együttes kezelésére.
A dolgozatban körüljárom a környezetvédelmi szoftverek alkalmazásának kérdését egy top-down megközelítés szerint, a környezetgazdaságtan alapvető problémájából - nevezetesen az externáliák internalizálásából - kiindulva. A dolgozat során javaslatot teszek egy rendszer létrehozására, mely ezt a központi problémát próbálja kezelni a Coase-i alkuk tranzakciós költségének csökkentése által, egyéb eszközök biztosítása mellett.
A dolgozat célja, hogy mélységében elemezze a javasolt szoftvert. Ennek eléréséhez először megadom a tervezett szoftver rendszer funkció-orientált, technológiai részletektől mentes leírását, valamint a legfontosabb funkciók elemzését. Ennek eléréséhez a Rational Unified Process (RUP) nevű szoftvertervezési módszertant használom. A RUP kezdeti fázisában megadom a szoftverrel szemben támasztott követelményeket a környezet- és az intézményi közgazdaságtan eredményeire alapozva, valamint a rendszerhez tartozó stakeholderek és kockázatok elemzését. A munka legfontosabb része a rendszer létrehozásának és fenntartásának részletes költség-haszon elemzése,  amely a Coase-i alkuk költségeire kifejtett hatást is magába foglalja.
Az eredmények alapján a javasolt rendszer mérete meglehetősen nagy - azonban nem ésszerűtlenül nagy. Az eredményeim szerint ugyanis a rendszer társadalmi haszna jó eséllyel jelentősen meghaladná a költségeit. Nincs továbbá a rendszer létrehozásának olyan jelentős kockázata, amelyet ne lehetne kezelni. Az eredmények alapján a javasolt rendszer létrehozása leginkább a kormányzat feladata lenne, lehetőleg minél magasabb szinten.



